Diari Oficial de la Generalitat Valenciana


Sumari del DOGV 8533, del 23-04-2019 (2019/4043)

ACORD de 12 d'abril de 2019, del Consell, per la qual s'autoritza una transferència de crèdit del capítol 2 del programa 612.60 «Despeses diverses» al programa 722.20 «Política industrial», de la Conselleria d'Economia Sostenible, Sectors Productius, Comerç i Treball, en el qual s'habilita el capítol 8 «Actius financers», per import de 3.000.000 euros, per a la inclusió del projecte financer PT120 «Aportació a fons FININVAL-Indústria». Expedient 11.006/19-046.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8533

Data del DOGV
:   23-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4043


Data del document
:   12-04-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 12 d'abril de 2019, del Consell, per la qual s'autoritza una transferència de crèdit del capítol 2 del programa 612.60 «Despeses diverses» al programa 722.20 «Política industrial», de la Conselleria d'Economia Sostenible, Sectors Productius, Comerç i Treball, en el qual s'habilita el capítol 8 «Actius financers», per import de 3.000.000 euros, per a la inclusió del projecte financer PT120 «Aportació a fons FININVAL-Indústria». Expedient 11.006/19-046. [2019/4043]  
Amb l'objectiu d'impulsar des del punt de vista financer diferents projectes d'interés per a la Generalitat que contribuïsquen al finançament dels sectors productius de la Comunitat, mitjançant la Llei 27/2018, de 27 de desembre, de mesures fiscals, de gestió administrativa i financera i d'organització de la Generalitat, s'ha creat un fons, amb la denominació Instruments Financers de la Comunitat Valenciana, FININVAL, mancat de personalitat jurídica, adscrit a la Conselleria d'Hisenda i Model Econòmic, per a la gestió dels instruments financers de la Generalitat i del seu sector públic dependent, que està previst que el gestione l'IVF.  
Així mateix, la norma esmentada indica que cada conselleria o entitat del sector públic instrumental i l'IVF, acordarà una estructura de funcionament dels instruments financers que s'hagen de crear, que resulte adequada per a garantir-ne la correcta execució i la utilització dels recursos del fons, aportats per cadascuna de les conselleries o entitats del sector públic instrumental interessades, conforme als principis de gestió i les prioritats d'inversió identificades.  
Amb el propòsit de fer això possible, i a l'efecte de posar en marxa d'aquest fons i dotar-lo, la Conselleria d'Economia Sostenible, Sectors Productius, Comerç i Treball proposa l'habilitació del projecte financer «Aportació a fons FININVAL-Indústria» per import de 3.000.000 euros, en el capítol 8 del programa 722.20, Política industrial, mitjançant la transferència de disponibilitats existents en el capítol 2 del programa 612.60, Despeses diverses, amb el propòsit d'establir una línia de finançament de projectes que, d'acord amb les seues finalitats, són competència de la Direcció General d'Indústria i Energia.  
  
Complementàriament al que s'ha exposat, es procedirà a l'aprovació tant del pressupost del fons ja esmentat, com a l'adopció de l'acord corresponent entre la referida conselleria i l'IVF per a la gestió efectiva de l'instrument financer FININVAL-Indústria.  
En conseqüència i en virtut del que es preveu en els articles 21 i 23 de la Llei 28/2018, de 28 de desembre, de pressupostos de la Generalitat per a 2019, a proposta del conseller d'Hisenda i Model Econòmic, el Consell, prèvia deliberació, en la reunió de 12 d'abril de 2019,  
  
  
Acorda  
  
Primer  
Autoritzar una minoració de crèdit en l'aplicació 42.26.87.940.24.3 per import de 3.000.000,00 euros.  
  
Segon  
Autoritzar l'habilitació del capítol 8 en el programa 722.20, Política industrial, en l'orgànica 11.02.03, per import de 3.000.000,00 euros, per a la inclusió del projecte financer PT120 amb les dades descriptives següents:  
  
Codi Denominació projecte Import  
PT120 Aportació a fons FININVAL- Indústria 3.000.000,00  
Descripció: aportació pressupostària de la Conselleria d'Economia Sostenible, Sectors Productius, Comerç i Treball al fons FININVAL, per a l'instrument FININVAL-Indústria.  
  
  
València, 12 d'abril de 2019  
  
La consellera secretària,  
MÓNICA OLTRA JARQUE